Serė
Serė (est. Sääre) – kaimas pietvakarių Estijoje, apie 40 km į pietvakarius nuo Pernu, Kihnu saloje. Yra Kihnu valsčiaus administracinis centras. 2000 m. duomenimis, buvo 137 gyventojai. Kaimas įsikūręs šiaurinėje salos dalyje. Be Serės saloje yra dar trys kaimai. Rašytiniai šaltiniai apie ruonių medžiotojus ir žvejus saloje siekia 1518 m. Serėje yra aerodromas su žolės danga, 2 pakilimo takais (sezoniniai skrydžiai iš Pernu), paštas, parduotuvė, kavinė. Vystomas turizmas.